Det gik rekord stærkt, da Nibe festival søndag satte de første billetter til salg.

Selvom der er lang tid til Nibe Festival, er de første Early Bird-partoutbilletter for længst fløjet afsted. Trods at ikke et eneste navn er blevet offenliggjort til årets festival, blev en fjerdedel af alle partoubilletterne solgt på bare 24 timer. Det slog klart salget af sidste års tidlige billetter. - Det er skønt, at vores gæster melder så klart og tydeligt ud. Endda i en tid, hvor oplevelsesindustrien mere og mere udfordres af nogle forbrugere, som er kritiske, sætter krav og som vælger fra, hvis oplevelsen ikke lever op til forventningerne, siger festivalleder Peter Møller Madsen. Han fortæller, at der er masser af lækkert dansk musik ude i 2018, så det skulle ikke undre ham, hvis de kommer til at byde på noget stort, nyt og unikt. - Vi håber at kunne præsentere nogle internationale baskere. Vi har allerede flere bud ude, men det er altså ofte en lang proces og et puslespil, når en verdensturné skal falde på plads. Det vil dog altid være en prioritet for os at få landet noget internationalt, fortæller Peter Møller Madsen. Billetsalget åbner op igen den 1.november, hvor partout-, dags- og campingbilletter kommer til salg.